title: PROVEDBENA UREDBA KOMISIJE (EU) …/... o izmjeni Provedbene uredbe Komisije (EU) br. 908/2014 o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti

text:
               PROVEDBENA UREDBA KOMISIJE (EU) …/...

               оd 12.1.2018.

               o izmjeni Provedbene uredbe Komisije (EU) br. 908/2014 o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008
                  1
               , a posebno njezin članak 9. stavak 2., članak 36. stavak 6., članak 53. stavak 1., članak 57. stavak 2. i članke 104. i 114.,

               budući da:

               (1)U skladu s člankom 7. stavkom 3. Provedbene uredbe Komisije (EU) br. 908/2014
                  2
                tijelo za ovjeravanje može primjenjivati integrirani pristup uzorkovanju pri obavljanju dokaznog testiranja rashoda. Nakon iskustva s primjenom tog članka u prvim dvjema godinama primjereno je razjasniti što podrazumijeva integrirani pristup uzorkovanju pri ostvarivanju različitih ciljeva revizije kako su navedeni u članku 9. Uredbe (EU) br. 1306/2013.

               (2)U članku 41. Uredbe (EU) br. 1303/2013 Europskog parlamenta i Vijeća
                  3
                ograničenje za svaku izjavu o rashodima agencija za plaćanja koja sadržava zahtjeve za plaćanje povezane s financijskim instrumentima utvrđeno je na iznos od najviše 25 % ukupnog iznosa programskih doprinosa odobrenih za financijski instrument. U članku 22. stavku 1. točki (a) Provedbene uredbe (EU) br. 908/2014 predviđeno je da u tromjesečnoj izjavi mora biti naveden iznos prihvatljivog javnog rashoda koji je agencija za plaćanja stvarno platila tijekom svakog tromjesečja u skladu sa stavkom 2. tog članka. Iznose koje je agencija za plaćanja platila u okviru financijskih instrumenata trebalo bi prijaviti Komisiji poštujući ograničenje od 25 % i pod uvjetom da je ostvarena odgovarajuća ključna etapa provedbe. Prva izjava Komisiji u okviru ograničenja od 25 % pokreće se potpisivanjem sporazuma o financiranju i kasnijom uplatom u financijski instrument. Naknadne tranše moraju se prijaviti Komisiji nakon postizanja odgovarajuće stope isplate u skladu s člankom 41. Uredbe (EU) br. 1303/2013. U slučaju Europskog poljoprivrednog fonda za ruralni razvoj (EPFRR) to znači da agencija za plaćanja može prijaviti samo 25 % ukupnog planiranog doprinosa po tromjesečju. Stoga se čini da pravila iz članka 22. stavaka 1. i 2. Provedbene uredbe (EU) br. 908/2014 nisu prikladna za način na koji će države članice i Komisija upravljati tim financijskim instrumentima u skladu s Uredbom (EU) br. 1303/2013 te bi ih trebalo na odgovarajući način izmijeniti.

               (3)Kako bi se olakšalo administrativno opterećenje za države članice tijekom postupka povrata sredstava, iskustvo pokazuje da bi trebalo utvrditi prag ispod kojeg se povrat kamata ne izvršava.

               (4)U članku 30. stavku 2. Provedbene uredbe (EU) br. 908/2014 predviđeno je da se dokumenti i računovodstvene informacije koji se upotrebljavaju za poravnanje računa moraju poslati Komisiji u tiskanom obliku zajedno s elektroničkom kopijom. Kako bi se umanjilo administrativno opterećenje za države članice i Komisiju, pojednostavnila analiza dokumenata i ublažio rizik od nedosljednosti u upotrijebljenim podacima, od država članica trebalo bi se zahtijevati da dostavljaju samo dokumente u elektroničkom obliku, uz uporabu elektroničkog potpisa. Taj bi se zahtjev trebao odraziti i u tekstu izjave o upravljanju navedenom u Prilogu I. toj provedbenoj uredbi. Kako bi se izbjegla kašnjenja pri dostavljanju dokumenata u slučaju tehničkih poteškoća koje se odnose na uporabu elektroničkog potpisa, tijekom prve godine primjene novog zahtjeva trebalo bi se omogućiti dostavljanje potpisanih dokumenata prenesenih u elektroničkom obliku.

               (5)U skladu s člankom 31. stavkom 1. Provedbene uredbe (EU) br. 908/2014, oblik i sadržaj računovodstvenih informacija iz članka 30. stavka 1. točke (c) te provedbene uredbe i način na koji se dostavljaju Komisiji jesu oni utvrđeni u skladu s Provedbenom uredbom Komisije (EU) 2017/1758
                  4
               . Iskustvo pokazuje da oblik i sadržaj računovodstvenih informacija treba izmijeniti svake godine na temelju povezanog administrativnog opterećenja i rizika od kašnjenja. Radi pojednostavnjenja i kako bi se omogućilo pravodobno određivanje povezanih tehničkih specifikacija, primjereno je dopustiti da Komisija od financijske godine 2019. stavlja na raspolaganje i ažurira predloške i povezane tehničke specifikacije za računovodstvene informacije nakon što je obavijestila Odbor za poljoprivredne fondove prije početka svake financijske godine. Primjereno je utvrditi i opće zahtjeve za te tehničke specifikacije.

               (6)U članku 34. stavku 2. Provedbene uredbe (EU) br. 908/2014 predviđeno je da, ako Komisija smatra da rashodi nisu ostvareni u skladu s pravilima Unije, treba predmetnoj državi članici dostaviti svoje nalaze i pritom odrediti održavanje bilateralnog sastanka u roku od četiri mjeseca od isteka roka za odgovor države članice. Tijekom tog razdoblja potrebno je obaviti određene administrativne korake, npr. treba prevesti odgovor države članice, Komisija treba analizirati elemente koje je iznijela država članica te je potrebno pripremiti poziv na bilateralni sastanak na nacionalnom jeziku države članice i pripremiti taj sastanak. Iskustvo iz prethodnih dviju godina pokazuje da razdoblje od četiri mjeseca u većini slučajeva nije dovoljno za pripremu djelotvornih sastanaka. Radi bolje pripreme bilateralnih sastanaka razdoblje unutar kojeg bi se sastanak trebao održati trebalo bi se produljiti na pet mjeseci. Takvo produljenje primjenjivat će se samo na preglede za koje podaci u skladu s člankom 34. stavkom 2. još nisu poslani u trenutku stupanja na snagu ove Uredbe kako bi se izbjeglo ometanje pregleda u tijeku.

               (7)U članku 34. stavku 3. trećem podstavku Provedbene uredbe (EU) br. 908/2014 od Komisije se zahtijeva da dostavi svoje zaključke državi članici u roku od šest mjeseci od slanja zapisnika bilateralnog sastanka. Rok je utvrđen samo za zapisnik bilateralnog sastanka, što podrazumijeva da se bilateralni sastanak održao. U Provedbenoj uredbi nije izričito određen rok za dostavu podataka u slučaju da država članica smatra da bilateralni sastanak nije potreban. Tu bi odredbu stoga trebalo razjasniti i odrediti datum početka za šestomjesečno razdoblje u kojem nije zatražen bilateralni sastanak.

               (8)U članku 34. stavku 9. Provedbene uredbe (EU) br. 908/2014 predviđeno je da se u opravdanim slučajevima razdoblje navedeno u stavcima 3.,4. i 5. tog članka može produljiti. U članku 34. stavku 2. te provedbene uredbe predviđeno je razdoblje u kojem se bilateralni sastanak treba održati i može se dogoditi da u opravdanim slučajevima postoji potreba za produljenjem tog razdoblja. Članak 34. stavak 9. te provedbene uredbe trebalo bi stoga na odgovarajući način izmijeniti.

               (9)U skladu s člankom 111. stavkom 1. Uredbe (EU) br. 1306/2013 države članice moraju objaviti podatke o korisnicima Europskog fonda za jamstva u poljoprivredi (EFJP) i EPFRR-a, uključujući, među ostalim, iznos plaćanja primljen za svaku mjeru koja se financira iz tih fondova u predmetnoj financijskoj godini te vrstu i opis svake mjere. U članku 57. Provedbene uredbe (EU) br. 908/2014 utvrđene su pojedinosti o tim mjerama koje je potrebno objaviti te se upućuje na Prilog XIII. toj provedbenoj uredbi, koji sadržava popis predmetnih mjera.

               (10)Prilog XIII. Provedbenoj uredbi (EU) br. 908/2014 trebalo bi izmijeniti kako bi se uzelo u obzir da bi se i izvanredne mjere potrebne za rješavanje stanja na tržištu na temelju članka 220. stavka 1. i članka 221. stavaka 1. i 2. Uredbe (EU) br. 1308/2013 Europskog parlamenta i Vijeća
                  5
                trebale uključiti u mjere navedene u tom Prilogu. Te izvanredne mjere smatraju se mjerama za potporu poljoprivrednim tržištima u skladu s člankom 4. stavkom 1. točkom (a) Uredbe (EU) br. 1306/2013. Stoga se točka 10. Priloga XIII. Provedbenoj uredbi (EU) br. 908/2014 može izmijeniti. Nadalje, potpora u sektoru dudova svilca navedena u točki 3. popisa iz tog Priloga više se ne primjenjuje jer je članak 111. Uredbe Vijeća (EZ) br. 1234/2007
                  6
                stavljen izvan snage Uredbom (EU) br. 1308/2013 s učinkom od 1. siječnja 2014. i jer su sve povezane financijske obveze i plaćanja korisnicima već izvršeni. Upućivanje na potporu u sektoru dudova svilca stoga bi trebalo brisati s tog popisa.

               (11)Provedbenu uredbu (EU) br. 908/2014 trebalo bi stoga na odgovarajući način izmijeniti.

               (12)Mjere predviđene ovom Uredbom u skladu su s mišljenjem Odbora za poljoprivredne fondove,

               DONIJELA JE OVU UREDBU:

               Članak 1.

               Provedbena uredba (EU) br. 908/2014 mijenja se kako slijedi:

               (1)u članku 7. stavku 3. četvrta rečenica zamjenjuje se sljedećim:

               „U pogledu dokaznog testiranja, uključujući metode uzorkovanja, tijela za ovjeravanje mogu primjenjivati testiranje s dvojnom namjenom u odnosu na ciljeve revizije.”;

               (2)u članku 22. stavku 2. dodaje se sljedeći treći podstavak:

               „U pogledu financijskih instrumenata uspostavljenih u skladu s člankom 38. stavkom 1. točkom (b) Uredbe (EU) br. 1303/2013 izdaci se prijavljuju u odnosu na referentno razdoblje navedeno u prvom podstavku kad se ispune uvjeti za svaki sljedeći zahtjev za međuplaćanje kako je navedeno u članku 41. stavku 1. te uredbe.”;

               (3)u članku 27. stavku 1. dodaje se sljedeća rečenica:

               „Države članice mogu odlučiti da neće izvršiti povrat kamate ako iznos kamate nije veći od 5 EUR.”;

               (4)u članku 30. stavak 2. zamjenjuje se sljedećim:

               „2.
                     Dokumenti i računovodstvene informacije iz stavka 1. dostavljaju se Komisiji najkasnije do 15. veljače u godini koja slijedi nakon završetka financijske godine na koju se odnose. Dokumenti navedeni u točkama (a), (b) i (d) tog stavka dostavljaju se u elektroničkom obliku u skladu s formatom i uvjetima koje utvrđuje Komisija u skladu s člankom 24.

                  Ti dokumenti imaju obvezan elektronički potpis u smislu Uredbe (EU) br. 910/2014 Europskog parlamenta i Vijeća*. Komisija može prihvatiti potpisane dokumente poslane u elektroničkom obliku ako se oni odnose na financijsku godinu 2017.”

               *
                     Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (SL L 257, 28.8.2014., str. 73.);

               (5)u članku 31. stavak 1. zamjenjuje se sljedećim:

               „1.
                     Oblik i sadržaj računovodstvenih podataka iz članka 30. stavka 1. točke (c) Komisija stavlja na raspolaganje državama članicama na temelju predložaka putem informacijskih sustava.

               Komisija će predloške i povezane tehničke specifikacije za računovodstvene informacije staviti na raspolaganje i ažurirati ih nakon što je obavijestila Odbor za poljoprivredne fondove prije početka svake financijske godine.

               Tehničke specifikacije uključuju:

               (a)
                     godišnje zahtjeve u pogledu podatka za pojedinačne računovodstvene informacije (tablica X.);

               (b)
                     specifikacije za prijenos računalnih datoteka povezanih s izdacima EFJP-a i EPFRR-a;

               (c)
                     opis polja podataka (aide-memoire)

               (d)
                     strukturu proračunskih oznaka EPFRR-a.”;

               (6)članak 34. mijenja se kako slijedi:

               (a)u stavku 2. prvi podstavak zamjenjuje se sljedećim:

               „Ako Komisija nakon analize smatra da rashodi nisu ostvareni u skladu s pravilima Unije, dostavlja svoje nalaze predmetnoj državi članici i navodi korektivne mjere koje su potrebne kako bi se u budućnosti osiguralo poštovanje navedenih pravila te privremenu razinu financijskog ispravka za koji u toj fazi postupka smatra da odgovara njezinim nalazima. Pri dostavi podataka određuje se i održavanje bilateralnog sastanka u roku od pet mjeseci od isteka roka za odgovor države članice. Pri dostavi podataka upućuje se na ovaj članak.”;

               (b)u stavku 3. dodaje se sljedeći četvrti podstavak:

               „Ako država članica obavijesti Komisiju da bilateralni sastanak nije potreban, šestomjesečno razdoblje započinje datumom kada Komisija primi obavijest.”;

               (c)stavak 9. zamjenjuje se sljedećim:

               „9.
                     U opravdanim slučajevima, o kojima treba obavijestiti predmetnu državu članicu, Komisija može produljiti rokove navedene u stavcima od 2. do 5.”;

               (7)Prilog I. zamjenjuje se Prilogom ovoj Uredbi;

               (8)Prilog XIII. mijenja se kako slijedi:

               (a)točka 3. briše se;

               (b)točka 10. zamjenjuje se sljedećim:

               „10.
                     Mjere odobrene u skladu s člankom 219. stavkom 1., člankom 220. stavkom 1. i člankom 221. stavkom 1. i 2. Uredbe (EU) br. 1308/2013 kao mjere za potporu poljoprivrednim tržištima u skladu s člankom 4. stavkom 1. točkom (a) Uredbe (EU) br. 1306/2013.”

               Članak 2.

               Ova Uredba stupa na snagu sedmog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 12.1.2018.

                     Za Komisiju

                     Predsjednik
                     Jean-Claude JUNCKER

                     (1)

                        SL L 347, 20.12.2013., str. 549.

                     (2)

                        Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).

                     (3)

                        Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).

                     (4)

                        SL L 250, 28.9.2017., str. 1.

                     (5)

                        Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

                     (6)

                        Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).

    ---documentbreak---

               EN

               PRILOG

               „PRILOG I.
               IZJAVA O UPRAVLJANJU
               (članak 3.)

               Ja, …, ravnatelj agencije za plaćanja …., predstavljam financijski izvještaj za ovu agenciju za plaćanja za financijsku godinu od 16.10.xx do 15.10.xx + 1.

               Na temelju vlastite prosudbe i informacija koje su mi na raspolaganju, uključujući, među ostalim, rezultate rada službe unutarnje revizije, izjavljujem sljedeće:

               – predočeni financijski izvještaji dostavljeni u elektroničkom obliku, prema mojem najboljem saznanju, predstavljaju istinit, potpun i točan pregled rashoda i primitaka za prethodno navedenu financijsku godinu. Konkretno, sva meni poznata dugovanja, predujmovi, jamstva i zalihe evidentirani su u financijskom izvještaju te su svi primici prikupljeni u vezi s EFJP-om i EPFRR-om pravilno knjiženi u korist odgovarajućih fondova;

               – uspostavio sam sustav kojim se osiguravaju razumna jamstva zakonitosti i pravilnosti predmetnih transakcija te se prihvatljivost potraživanja i postupak dodjele potpore za ruralni razvoj vodi, kontrolira i dokumentira u skladu s pravilima Unije.

               Rashodi navedeni u financijskom izvještaju upotrijebljeni su u skladu s njihovom namjenom, kako je utvrđeno u Uredbi (EU) br. 1306/2013.

               Nadalje, potvrđujem da su uspostavljene djelotvorne i razmjerne mjere protiv prijevara na temelju članka 58. Uredbe (EU) br. 1306/2013 te da se u njima uzimaju u obzir utvrđeni rizici.

               Međutim, ovo jamstvo podliježe sljedećim zadrškama:

               Zaključno, potvrđujem da nemam saznanja o bilo kakvim neotkrivenim podacima koji bi mogli naštetiti financijskom interesu Unije.

               Potpis”


title: PROVEDBENA UREDBA KOMISIJE (EU) …/... o obliku i načinu dostavljanja europske statistike o cijenama prirodnog plina i električne energije u skladu s Uredbom (EU) br. 2016/1952 Europskog parlamenta i Vijeća

text:
               PROVEDBENA UREDBA KOMISIJE (EU) …/...

               оd 21.11.2017.

               o obliku i načinu dostavljanja europske statistike o cijenama prirodnog plina i električne energije u skladu s Uredbom (EU) br. 2016/1952 Europskog parlamenta i Vijeća

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 2016/1952 Europskog parlamenta i Vijeća od 26. listopada 2016. o europskoj statistici cijena prirodnog plina i električne energije te stavljanju izvan snage Direktive 2008/92/EZ
                  1
               , a posebno njezin članak 5. stavak 2.,

               budući da:

               (1)Uredbom br. 2016/1952 uspostavlja se zajednički okvir za proizvodnju usporedive europske statistike o cijenama prirodnog plina i električne energije za kupce iz kategorije kućanstva i krajnje kupce koji nisu kućanstva u Uniji.

               (2) U skladu s člankom 5. stavkom 2. Uredbe (EU) br. 2016/1952 države članice trebale bi dostaviti statističke podatke u elektroničkom obliku u odgovarajućem tehničkom formatu koji utvrđuje Komisija.

               (3)U okviru razmjene statističkih podataka i metapodataka (SDMX) dostupni su statistički i tehnički standardi za razmjenu službene statistike. Komisija (Eurostat) bi stoga u skladu s tim standardima te u okviru Europskog statističkog sustava i u bliskoj suradnji s državama članicama trebala utvrditi tehnički format.

               (4)Mjere predviđene ovom Uredbom u skladu su s mišljenjem Odbora za Europski statistički sustav,

               DONIJELA JE OVU UREDBU:

               Članak 1.

               Podaci o cijenama prirodnog plina i električne energije za kupce iz kategorije kućanstva i krajnje kupce koji nisu kućanstva u Uniji dostavljaju se Eurostatu putem jedinstvene ulazne točke kako bi Komisija (Eurostat) te podatke mogla preuzeti elektroničkim putem.

               Članak 2.

               Struktura koja se upotrebljava za dostavu podataka Komisiji (Eurostatu) utvrđena je u prilozima.

               Članak 3.

               Ova Uredba stupa na snagu dvadesetog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 21.11.2017.

                     Za Komisiju

                     Predsjednik
                     Jean-Claude JUNCKER

                     (1)

                        SL L 311, 17.11.2016., str. 1.

    ---documentbreak---

               PRILOG I.

               Struktura za dostavljanje statističkih podataka o cijeni prirodnog plina

               Informacije koje treba uključiti u poslanu dokumentaciju:

               Opće informacije

                        Polje

                        Napomene

                        Učestalost izvješćivanja

                        Država

                        Ime države koja izvješćuje

                        polugodišnje

                        Organizacija

                        Naziv organizacije koja izvješćuje

                        polugodišnje

                        Osoba za kontakt

                        Ime službenika koji izvješćuje

                        polugodišnje

                        Adresa e-pošte

                        Adresa e-pošte službenika koji izvješćuje

                        polugodišnje

                        Godina

                        Referentna godina za podatke (2017., 2018. itd.)

                        polugodišnje

                        Semestar

                        1. ili 2.

                        polugodišnje

               Za svaku skupinu potrošača po razinama potrošnje dostavljaju se polja u tablicama 1., 2. i 4.

               Skupine potrošača iz kategorije kućanstva jesu:

               Skupina-D1 (mala): godišnja potrošnja manja od 20 GJ;

               Skupina-D2 (srednja): godišnja potrošnja 20 GJ ili više, ali manja od 200 GJ;

               Skupina-D3 (velika): godišnja potrošnja 200 GJ ili više.

               Skupine potrošača koji nisu kućanstva jesu:

               Skupina-I1: godišnja potrošnja manja od 1000 GJ;

               Skupina-I2: godišnja potrošnja 1000 GJ ili više, ali manja od 10 000 GJ;

               Skupina-I3: godišnja potrošnja 10 000 GJ ili više, ali manja od 100 000 GJ;

               Skupina-I4: godišnja potrošnja 100 000 GJ ili više, ali manja od 1 000 000 GJ;

               Skupina-I5: godišnja potrošnja 1 000 000 GJ ili više, ali manja od 4 000 000 GJ;

               Skupina-I6: godišnja potrošnja 4 000 000 GJ ili više.

               Podaci u tablici 3. navode se kao prosječne vrijednosti koje obuhvaćaju sve skupine potrošača po razinama potrošnje zajedno.

               Tablica 1. Glavna razina cijena

                        Polje

                        Napomene

                        Učestalost izvješćivanja

                        Status povjerljivosti

                        polugodišnje

                        Cijena bez poreza

                        vrijednost

                        status opažanja

                        Ova razina cijena uključuje samo sastavnicu energije i opskrbe te mrežnu sastavnicu.

                        polugodišnje

                        Cijena bez PDV-a i drugih poreza čiji se povrat može zatražiti

                        vrijednost

                        status opažanja

                        Ova razina cijena uključuje sastavnicu energije i opskrbe, mrežnu sastavnicu i poreze, pristojbe, doprinose i naknade za koje krajnji kupci koji nisu kućanstva ne mogu zatražiti povrat. Za kupce iz kategorije kućanstva ova razina cijena uključuje sastavnicu energije i mrežnu sastavnicu te poreze, pristojbe, doprinose i naknade, ali ne uključuje PDV.

                        polugodišnje

                        Cijena sa svim porezima i PDV-om (čiji se povrat može zatražiti i čiji se povrat ne može zatražiti)

                        vrijednost

                        status opažanja

                        Ova razina cijena uključuje sastavnicu energije i opskrbe, mrežnu sastavnicu te sve poreze, pristojbe, doprinose i naknade čiji se povrat može zatražiti i one čiji se povrat ne može zatražiti, uključujući PDV.

                        polugodišnje

               Vrijednosti su navedene u nacionalnoj valuti po gigadžulu (bruto kalorična vrijednost).
                  Status povjerljivosti i opažanja utvrđuju se s pomoću popisâ standardnih oznaka.

               Tablica 2. Detaljna raščlamba cijena u sastavnice i podsastavnice

                        Polje

                        Napomene

                        Učestalost izvješćivanja

                        Status povjerljivosti

                        Cijena energije i opskrbe

                        vrijednost

                        status opažanja

                        Ova sastavnica uključuje cijenu energenata za prirodni plin koju plaća opskrbljivač ili cijenu prirodnog plina na točki ulaza u transportni sustav, uključujući, ako je primjenjivo, sljedeće troškove za krajnjeg korisnika: troškove skladištenja i troškove povezane s prodajom prirodnog plina krajnjim kupcima.

                        godišnje

                        Mrežna cijena

                        vrijednost

                        status opažanja

                        Mrežna cijena uključuje sljedeće troškove za krajnjeg korisnika: tarife za prijenos i distribuciju, gubitke pri prijenosu i distribuciji, troškove mreže, troškove usluga nakon prodaje, troškove održavanja sustava te najma i očitavanja brojila.

                        godišnje

                        Porez na dodanu vrijednost

                        vrijednost

                        status opažanja

                        Porez na dodanu vrijednost kako je definiran u Direktivi Vijeća 2006/112/EZ
                           1

                        godišnje

                        Porezi na obnovljive izvore energije

                        vrijednost

                        status opažanja

                        Porezi, pristojbe, doprinosi ili naknade povezani s poticanjem upotrebe obnovljivih izvora energije, energetske učinkovitosti i kogeneracijske proizvodnje toplinske i električne energije.

                        godišnje

                        Porezi na kapacitete

                        vrijednost

                        status opažanja

                        Porezi, pristojbe, doprinosi ili naknade povezani sa strateškim zalihama, plaćanjima za kapacitete i energetskom sigurnošću; porezi na distribuciju prirodnog plina; izgubljena ulaganja i doprinosi za financiranje energetskih regulatornih tijela ili tržišnih operatora i operatora sustava.

                        godišnje

                        Porezi za zaštitu okoliša

                        vrijednost

                        status opažanja

                        Porezi, pristojbe, doprinosi ili naknade povezani s kvalitetom zraka i za druge svrhe povezane s okolišem; porezi na emisije CO2 ili drugih stakleničkih plinova.

                        godišnje

                        Ostali porezi

                        vrijednost

                        status opažanja

                        Svi ostali porezi, pristojbe, doprinosi ili naknade koji nisu obuhvaćeni prethodnim četirima kategorijama: potpora za centralizirano grijanje; lokalne ili regionalne fiskalne naknade; pristojba za opskrbu otoka energijom; koncesijske pristojbe u vezi s dozvolama i pristojbe za mreže ili druge uređaje postavljene na zemljištima i javnoj ili privatnoj imovini.

                        godišnje

               Referentno je razdoblje za sve sastavnice i sve podsastavnice godišnje.
                  Vrijednosti su navedene u nacionalnoj valuti po gigadžulu (GJ), na temelju bruto kalorične vrijednosti (GCV).
                  Status povjerljivosti i opažanja utvrđuju se s pomoću popisâ standardnih oznaka.

               Tablica 3. Troškovi mreže

                        Polje

                        Napomene

                        Učestalost izvješćivanja

                        Status povjerljivosti

                        Troškovi prijenosa

                        postotak

                        status opažanja

                        Prosječni relativni udio troškova prijenosa za kupce iz kategorije kućanstva i prosječni relativni udio troškova prijenosa za krajnje kupce koji nisu kućanstva, izražen kao postotak ukupnih troškova mreže.

                        godišnje

                        Troškovi distribucije

                        postotak

                        status opažanja

                        Prosječni relativni udio troškova distribucije za kupce iz kategorije kućanstva i prosječni relativni udio troškova distribucije za krajnje kupce koji nisu kućanstva, izražen kao postotak ukupnih troškova mreže.

                        godišnje

               Referentno je razdoblje za troškove prijenosa i distribucije godišnje.
                  Vrijednosti su navedene u postotcima.
                  Status povjerljivosti i opažanja utvrđuju se s pomoću popisâ standardnih oznaka.

               Tablica 4. Količine potrošnje

                        Polje

                        Napomene

                        Učestalost izvješćivanja

                        Status povjerljivosti

                        Količine potrošnje

                        postotak

                        status opažanja

                        Relativni udio prirodnog plina za svaku skupinu potrošača po razinama potrošnje temeljene na ukupnoj količini na koju se cijene odnose.

                        godišnje

               Referentno je razdoblje za količine potrošnje godišnje.
                  Vrijednosti su navedene u postotcima.
                  Status povjerljivosti i opažanja utvrđuju se s pomoću popisâ standardnih oznaka.

               PRILOG II.

               Struktura za dostavljanje statističkih podataka o cijeni električne energije

               Informacije koje treba uključiti u poslanu dokumentaciju:

               Opće informacije

                        Polje

                        Napomene

                        Učestalost izvješćivanja

                        Država

                        Ime države koja izvješćuje

                        polugodišnje

                        Organizacija

                        Naziv organizacije koja izvješćuje

                        polugodišnje

                        Osoba za kontakt

                        Ime službenika koji izvješćuje

                        polugodišnje

                        Adresa e-pošte

                        Adresa e-pošte službenika koji izvješćuje

                        polugodišnje

                        Godina

                        Referentna godina za podatke (2017., 2018. itd.)

                        polugodišnje

                        Semestar

                        1. ili 2.

                        polugodišnje

               Za svaku skupinu potrošača po razinama potrošnje dostavljaju se polja u tablicama 1., 2. i 4.

               Skupine potrošača iz kategorije kućanstva jesu:

               Skupina-DA (vrlo mala): godišnja potrošnja manja od 1000 kWh;

               Skupina-DB (mala): godišnja potrošnja 1000 kWh ili više, ali manja od 2500 kWh;

               Skupina-DC (srednja): godišnja potrošnja 2500 kWh ili više, ali manja od 5000 kWh;

               Skupina-DD (velika): godišnja potrošnja 5000 kWh ili više, ali manja od 15 000 kWh;

               Skupina-DE (vrlo velika): godišnja potrošnja 15 000 kWh ili više.

               Skupine potrošača koji nisu kućanstva jesu:

               Skupina-IA: godišnja potrošnja manja od 20 MWh;

               Skupina-IB: godišnja potrošnja 20 MWh ili više, ali manja od 500 MWh;

               Skupina-IC: godišnja potrošnja 500 MWh ili više, ali manja od 2000 MWh;

               Skupina-ID: godišnja potrošnja 2000 MWh ili više, ali manja od 20 000 MWh;

               Skupina-IE: godišnja potrošnja 20 000 MWh ili više, ali manja od 70 000 MWh;

               Skupina-IF: godišnja potrošnja 70 000 MWh ili više, ali manja od 150 000 MWh;

               Skupina-IG: godišnja potrošnja 150 000 MWh ili više.

               Podaci u tablici 3. navode se kao prosječne vrijednosti koje obuhvaćaju sve skupine potrošača po razinama potrošnje.

               Tablica 1. Glavna razina cijena

                        Polje

                        Napomene

                        Učestalost izvješćivanja

                        Status povjerljivosti

                        polugodišnje

                        Cijena bez poreza:

                        vrijednost

                        status opažanja

                        Ova razina cijena uključuje samo sastavnicu energije i opskrbe te mrežnu sastavnicu.

                        polugodišnje

                        Cijena bez PDV-a i drugih poreza čiji se povrat može zatražiti

                        vrijednost

                        status opažanja

                        Ova razina cijena uključuje sastavnicu energije i opskrbe, mrežnu sastavnicu i poreze, pristojbe, doprinose i naknade za koje krajnji kupci koji nisu kućanstva ne mogu zatražiti povrat. Za kupce iz kategorije kućanstva ova razina cijena uključuje sastavnicu energije i mrežnu sastavnicu te poreze, pristojbe, doprinose i naknade, ali ne uključuje PDV.

                        polugodišnje

                        Cijena sa svim porezima i PDV-om (čiji se povrat može zatražiti i čiji se povrat ne može zatražiti)

                        vrijednost

                        status opažanja

                        Ova razina cijena uključuje sastavnicu energije i opskrbe, mrežnu sastavnicu te sve poreze, pristojbe, doprinose i naknade čiji se povrat može zatražiti i one čiji se povrat ne može zatražiti, uključujući PDV.

                        polugodišnje

               Cijene su navedene u nacionalnoj valuti po kilovatsatu.
                  Status povjerljivosti i opažanja utvrđuju se s pomoću popisâ standardnih oznaka.

               Tablica 2. Detaljna raščlamba cijena u sastavnice i podsastavnice

                        Polje

                        Napomene

                        Učestalost izvješćivanja

                        Status povjerljivosti

                        Cijena energije i opskrbe

                        vrijednost

                        status opažanja

                        Sastavnica ukupne cijene koja se odnosi na energiju i opskrbu, bez poreza.
                           Ova sastavnica uključuje sljedeće troškove za krajnjeg korisnika: troškove proizvodnje, agregiranja, uravnoteživanja energije, troškove isporučene energije, troškove usluga za kupce, troškove upravljanja nakon prodaje i ostale troškove povezane s opskrbom.

                        godišnje

                        Mrežna cijena

                        vrijednost

                        status opažanja

                        Sastavnica ukupne cijene koja se odnosi na mrežne cijene, bez poreza.
                           Mrežna cijena uključuje sljedeće troškove za krajnjeg korisnika: tarife za prijenos i distribuciju, gubitke pri prijenosu i distribuciji, troškove mreže, troškove usluga nakon prodaje, troškove održavanja sustava te najma i očitavanja brojila.

                        godišnje

                        Porez na dodanu vrijednost

                        vrijednost

                        status opažanja

                        Porez na dodanu vrijednost kako je definiran u Direktivi 2006/112/EZ.

                        godišnje

                        Porezi na obnovljive izvore energije

                        vrijednost

                        status opažanja

                        Porezi, pristojbe, doprinosi ili naknade povezani s poticanjem upotrebe obnovljivih izvora energije, energetske učinkovitosti i kogeneracijske proizvodnje toplinske i električne energije.

                        godišnje

                        Porezi na kapacitete

                        vrijednost

                        status opažanja

                        Porezi, pristojbe, doprinosi ili naknade povezani s plaćanjima za kapacitete, energetskom sigurnošću i prikladnošću proizvodnje; porezi na restrukturiranje industrije ugljena; porezi na distribuciju električne energije; izgubljena ulaganja i doprinosi za financiranje energetskih regulatornih tijela ili tržišnih operatora i operatora sustava.

                        godišnje

                        Porezi za zaštitu okoliša

                        vrijednost

                        status opažanja

                        Porezi, pristojbe, doprinosi ili naknade povezani s kvalitetom zraka i za druge svrhe povezane s okolišem; porezi na emisije CO2 ili drugih stakleničkih plinova.

                        godišnje

                        Porezi na nuklearnu energiju

                        vrijednost

                        status opažanja

                        Porezi, pristojbe, doprinosi ili naknade povezani s nuklearnim sektorom, uključujući povlačenje nuklearnih postrojenja iz uporabe, inspekcije i pristojbe za nuklearna postrojenja.

                        godišnje

                        Ostali porezi

                        vrijednost

                        status opažanja

                        Svi ostali porezi, pristojbe, doprinosi ili naknade koji nisu obuhvaćeni s prethodnih pet kategorija: potpora za centralizirano grijanje; lokalne ili regionalne fiskalne naknade; pristojba za opskrbu otoka energijom; koncesijske pristojbe u vezi s dozvolama i pristojbe za mreže ili druge uređaje postavljene na zemljištima i javnoj ili privatnoj imovini.

                        godišnje

               Referentno je razdoblje za sve sastavnice i sve podsastavnice godišnje.
                  Cijene su navedene u nacionalnoj valuti po kilovatsatu.
                  Status povjerljivosti i opažanja utvrđuju se s pomoću popisâ standardnih oznaka.

               Tablica 3. Troškovi mreže

                        Polje

                        Napomene

                        Učestalost izvješćivanja

                        Status povjerljivosti

                        Troškovi prijenosa

                        postotak

                        status opažanja

                        Prosječni relativni udio troškova prijenosa za kupce iz kategorije kućanstva i prosječni relativni udio troškova prijenosa za krajnje kupce koji nisu kućanstva, izražen kao postotak ukupnih troškova mreže.

                        godišnje

                        Troškovi distribucije

                        postotak

                        status opažanja

                        Prosječni relativni udio troškova distribucije za kupce iz kategorije kućanstva i prosječni relativni udio troškova distribucije za krajnje kupce koji nisu kućanstva, izražen kao postotak ukupnih troškova mreže.

                        godišnje

               Referentno je razdoblje za troškove prijenosa i distribucije godišnje.
                  Vrijednosti su navedene u postotcima.
                  Status povjerljivosti i opažanja utvrđuju se s pomoću popisâ standardnih oznaka.

               Tablica 4. Količine potrošnje

                        Polje

                        Napomene

                        Učestalost izvješćivanja

                        Status povjerljivosti

                        Količine potrošnje

                        postotak

                        status opažanja

                        Relativni udio električne energije za svaku skupinu potrošača po razinama potrošnje temeljene na ukupnoj količini na koju se cijene odnose.

                        godišnje

               Referentno je razdoblje za količine potrošnje godišnje.
                  Vrijednosti su navedene u postotcima.
                  Status povjerljivosti i opažanja utvrđuju se s pomoću popisâ standardnih oznaka.

                     (1)

                        Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).